Trigana Air Service Flight 267

Trigana Air Service Flight 267 (IL267) var en innenriks passasjerflyvning mellom Jaypura-Sentani lufthavn og Oksibil lufthavn i Indonesia. 16. august 2015 klokken 14.55 lokal tid ble flyet meldt savnet, og omtrent klokken 22.45 samme dag ble det bekreftet styrtet av Indonesiske myndigheter. Det var 54 personer ombord: 49 passasjerer, derav fem barn eller spedbarn, og en besetning på fem. Alle om bord omkom.

Flyet hadde status som savnet, men ble bekreftet styrtet senere samme kveld etter at landsbyboere i Papua-provinsen i Indonesia meldte om at de har sett et fly som styrtet i fjellene i provinsen.

Trigana Air Service opererer kun innenfor Indonesia, og har siden 4. juli 2007 vært på listen over flyselskap som ikke har lov til å fly i Europa.

Været på ulykkestidspunktet var svært dårlig, og egnet seg ikke til å starte søk i.

Omtrent klokken 22.45 lokal tid (15.45 CEST) meldte Indonesias direktør for luftfart på en pressekonferanse at flyet har blitt funnet. Detaljer var da ennå ikke bekreftet, men flyet var funnet og bekreftet styrtet.

Flyet 
Flyet var en ATR 42-300 operert av Trigana Air Service. Det var registrert PK-YRN, og fløy første gang 28. mai 1988. Det tok av fra Jaypura lufthavn klokken 14.21 lokal tid, og skulle etter planen lande på Oksibil lufthavn klokken 15.16 lokal tid.

Referanser 

2015 i Indonesia
Ulykker og hendelser med ATR 42
Flyulykker i 2015
Flyulykker i Indonesia